Өфө ҡалаһы ҡала округы муниципаль автономиялы белем  биреү учреждениеһы “111-се Гимназия”
Алексей Кузнецовтың “Салауаттан һорау алыу” картинаһы буйынса эш       

Үткәрҙе: Насырова Наилә Яхъя ҡыҙы

Өфө-2019, 11 ғинуар
Һаумыһығыҙ, хөрмәтле коллегалар! Һеҙҙе оҫталыҡ класымда күреүемә бик шатмын. Һеҙҙең иғтибарығыҙға бер картина тәҡдим итәм. Һеҙ уны яҡшы беләһегеҙ. Авторын әйтегеҙ әле. 

Эйе Алексей Кузнецовтың “Салауаттан һорау алыу”картинаһы.

Картина буйынса эште башлағанда авторҙың биографияһы һәм ижадына туҡталып китергә кәрәк. Һеҙ нимәләр беләһегеҙ уның тураһында?

Алексей Кузнецов 1927 йылдың 11 апрель көнө Өфө ҡалаһында тыуған.Беренсе һүрәтен 3 йәшендә төшөргән. 
Ул йыш ҡына Бөрйән районына барған. Алексей Александрович башҡорт телен яҡшы белгән, ерле халыҡ менән еңел аралашҡан. Шул осорҙа уның “Бөрйән айыусыһы”, “Динислам бабай”, “Ҡурай тураһында легенда” картиналары барлыҡҡа килгән. 

1966 йылда уға “БАССР-ҙың атҡаҙанған рәссамы исеме бирелә. Орджоникидзе районында балалар художество мәктәбе үҫешенә күп өлөш индерә. Мозаикалы паннолары һәм яҙыуҙары Өфө, Салауат, Күмертау ҡалалары биналарын биҙәй.  
Өфө ҡалаһындағы 1-се балалар художество мәктәбе уның исмен йөрөтә. 
«Бөрйән айыусыһы» (1967) — хрестоматийлы. Һунарсы һыны төшөрөлгән тауҙар шартлы, иероглифлы. Иғтибар уның битенә, күҙҙәренә йүнәлтелгән. “Киҫкеләнгән” бит һыҙаттары һунарсының ауыр тормошо тураһында, ә шул уҡ ваҡытта көслө рухлы икәнен һүрәтләй. 

1954 йылда “Салауаттан һорау алыу “картинаһы яҙа.  Салауат  тураһында  фәнни һәм художестволы әҙәбиәт менән таныша. Алексей Александровичка С. Злобиндың “Салауат Юлаев”романы бик оҡшай. Картинаның натураһын бик оҙаҡ эҙләй. Ленинградҡа, Петропавловск крепосына бара. Хатта үҙен камераға бикләүҙәрен үтенә. Алекссевск равелиндарының казематтарында ла була. Картинаның һуңы вариантындағы таш аркалар тап шунан алынған да инде. Салауат Юлаев образы-йыйылма образ. Рәссам үҙ геройын Арыҫлан Мөбәрәковһыҙ күҙ алдына килтерә алмай. Үҙе әйтеүенсә, уның Салауатында “Мөбәрәковтың һын-һыйпаты сағыла”. Рәссамға медицина институтының бер студенты , Киевтан килгән рәссам кореялы Коля Хан позировать итә. (Өфө сәнғәт училищеһы студенты Әмир Арыҫланов позировать итә).  
Был картина 1955 йылда Мәскәүҙә үткән Башҡорт АССР-ының һынлы сәнғәт һәм халығ ижады күргәҙмәһендә юғары баһа алды. Һуңғарағ ошо картина менән почта открыткаһы сығарыла. 

Ниндәй эпиграф тура килә?

Һүҙлек эше.

Үткер ҡараш, язалаусылар, баһадир..

Исемдәргә эш-хәрәкәтте белдергән һүҙҙәр өҫтәп яҙырға.
Салауат Юлаев(ныҡ баҫып тора, үҙен ҡыйыу тота, ҡулы артҡа шаҡарып бығауланған, ҡырын ҡарап баҫып тора)

Батша ялсылары(?орау алалар, әңгәмәләшәләр, асыуланалар, береһе урынына тороп киткән)

Һүҙҙәргә сифаттар табырға
Салауаттың кәүҙәһе(тура), яурыны(киң), ҡарашы(үткер), ҡаштары(ҡара)
С.Юлаевтың берәй шиғырынан картина йөкмәткеһенә тап килерлек цитата һайлау. 

С.Юлаевты һүрәтләү. 

План төҙөү.
1. Картинала һүрәтләнгән күренеш Салауат тормошоноң ҡайһы осорона тап килә?

2. Салауаттан һорау алған урынды тасуирлағыҙ

3. Һорау алыусы батша ялсыларының ҡиәфәттәре ниндәй?

4. Палачтар ни өсөн Салауатты язаларға әҙерләнә. Рәссам Салауаттың кәүҙәһен нисек һүрәтләй?

5. Салауатты ниндәй итеп күҙ алдығыҙға килтерҙегеҙСалауатты һорау алыуға  тәүге тапҡыр килеүен нимәгә ҡарап белеп була?
6. Ниндәй төҫтәр өҫтөнлөк итә

7. Картина ниндәй материалда яҙылған

8. Салауат Юлаев-мәңге тере шәхес. 
Салауат ҡараңғы бүлмәлә үҙенән һорау алыусылар алдында ғорур баҫып тора. Уның рухы һынмаған. Баш бирмәҫ, батырҙарса ҡарашы дошмандарын көйҙөрә. Үҙе өсөн ҡурҡмай, береһен дә һатмаясаҡ.. Палачтар тта ҡыҙҙырыпҡурҡыныс ҡоралдарын әҙерләй. Уларға эштәрен башларға ым ғына кәрәк. Өҫтәл эргәһендә ғ кеше, ләкин икәүге генә һорау ала. Креслола бер оло түрә ултыра. Ул бер үк ваҡытта ҡыҙыҡһынып та, күрә алмаусанлыҡ менән дә Салауатты күҙәтә. Сөнки был кеше тураһында батшабикәгә атаһы менән икәүһе “башҡорттарҙың иң баш юлбашсылары”тип еткергәндәр. Уның эргәһендә тәржемәск ярамһаҡланып эйелгән, алға ынтылған. Уның йыртҡыстарса йөҙө асыу менән йыйырылған. 
Улар хәҙер ҡәнәғәт. Ихтилал баҫтырылған. Баш күтәреүселәрҙе ҡаты яза көтә. Һәм, әлбиттә, теләһә ниндәй юлдар менән Салауатты һындырырға, тәүбә иттерергә кәрәк. 

Ләкин улар бик яңылыша. Салауат үҙен батырҙырса тота. Яуҙаштарының береһен дә һатмай. 

А.Кузнецов

1. “Ҡурай тураһында легенда”

2. “Бөрйән айыусыһы”

3. “Салауаттан һорау алыу”

4. “Бөрйән ҡатын-ҡыҙҙары”

